ການໂຈມຕີຂອງຊີເຣຍ ອາດເປັນ ການກໍ່ອາຊະຍາກໍາ ຕ້ານມະນຸດຊາດໄດ້
ການປະຕິບັດງານ ທາງທະຫານຂອງຊີເຣຍ ອາດຈະເປັນການກໍ່ອາຊະຍາກໍາ ຕ້ານມະນຸດຊາດໄດ້.
ອົງການນິລະໂທດກໍາສາກົນຫລື Amnesty International ກ່າວວ່າກໍາລັງຮັກສາຄວາມປອດໄພຂອງຊີເຣຍ ອາດຈະໄດ້ກໍ່ອາຊະກໍາຕ້ານມະນຸດຊາດໃນລະຫວ່າງການປະຕິບັດງານທີ່ພາໃຫ້ມີຜູ້ຄົນເສຍຊີວິດໄປໃນເດືອນແລ້ວນີ້ໃນເມືອງນຶ່ງຢູ່ໃກ້ໆກັບຊາຍແດນຂອງເລບານອນນັ້ນ ອີງຕາມລາຍງານຂອງພວກທີ່ເຫັນເຫດການແລ້ວ ກຸ່ມປົກປ້ອງສິດທິມະນຸດທີ່ມີຫ້ອງການຕັ້ງ ຢູ່ໃນກຸງລອນດອນທີ່ວ່ານີ້ກ່າວຫາຊີເຣຍວ່າ ທໍາການຈັບກຸມພວກຜູ້ຊາຍໃນເມືອງ Talkalakh ແລະສ່ວນໃຫຍ່ຂອງພວກເຂົາເຈົ້າກໍໄດ້ຖືກທາລຸນນະກໍາ ຊຶ່ງມີຢ່າງໜ້ອຍ 9 ຄົນເສຍຊີວິດຢູ່ໃນບ່ອນຄຸມຂັງນັ້ນ ໃນລາຍງານສະບັບນຶ່ງ ທີ່ເປີດເຜີຍໃຫ້ຮູ້ໃນວັນພຸດມື້ນີ້ ອົງການ Amnesty International ກ່າວວ່າ ການບຸກໂຈມຕີດັ່ງກ່າວປາກົດວ່າເປັນພາກສ່ວນນຶ່ງຂອງການໂຈມຕີໃນຂອບເຂດທີ່ ກວ້າງຂວາງແລະຢ່າງເປັນລະບົບຕໍ່ພວກປະຊາຊົນພົນລະເຮືອນຊຶ່ງຖືວ່າສາມາດປະກອບເປັນ ການກໍ່ອາຊະຍາກໍາຕ້ານມະນຸດຊາດໄດ້ ກຸ່ມດັ່ງກ່າວໄດ້ຮຽກຮ້ອງໃຫ້ສະພາຄວາມໜັ້ນຄົງສະຫະປະຊາຊາດສະເໜີເລື້ອງສະຖານະ ການໃນຊີເຣຍໄປຍັງສານອາຍາລະຫວ່າງຊາດນັ້ນ ໃນວັນອັງຄານວານນີ້ ກໍາລັງຂອງລັດຖະບານຊີເຣຍໄດ້ເປີດສາກຍິງປືນໃສ່ພວກພົນລະເຮືອນ ໃນເມືອງ Hama ໃນພາກກາງຂອງຊີເຣຍເຮັດໃຫ້ປະຊາຊົນຢ່າງໜ້ອຍ 11 ຄົນເສຍຊີວິດ ໄປ ບັນດານັກເຄື່ອນໄຫວກ່າວວ່າ ການຍິງປືນໃສ່ປະຊາຊົນນີ້ມີຂຶ້ນຫລັງຈາກພວກທະ ຫານໄດ້ເຄື່ອນຍ້າຍລົດຖັງເຂົ້າໄປໃນເຂດຊານເມືອງດັ່ງກ່າວ ອັນເປັນການກະກຽມຢ່າງຈະ ແຈ້ງສໍາລັບທໍາການໂຈມຕີ ໃນຕອບໂຕ້ຕໍ່ການເຄື່ອນໄຫວດັ່ງກ່າວນີ້ພວກຊາວເມືອງໄດ້ພາກັນສ້າງສິ່ງກີດຂວາງຢູ່ຕາມ ຖະໜົນຫຼາຍສິບບ່ອນແລະຈູດຂີ້ເຫຍື້ອເພື່ອປ້ອງກັນບໍ່ໃຫ້ພວກລົດຖັງທີ່ປິດລ້ອມເມືອງດັ່ງ ກ່າວເຄື່ອນຍ້າຍເຂົ້າໄປໃນເມືອງ ພວກຊາວເມືອງ Hama ໄດ້ພາກັນຈູດເຜົາຢາງລົດໂອ ໂຕແລະຖັງຂີ້ເຫຍື້ອ ແລະນຳເອົາກອງຂີ້ຊາຍມາວາງໄວ້ຕະຫຼອດທັງສິ່ງກີດກັນອື່ນໆອີກ ເພື່ອປ້ອງກັນບໍ່ໃຫ້ການໂຈມຕີທີ່ຄາດຫວັງໄວ້ນັ້ນເກີດຂຶ້ນ ນອກນັ້ນພວກກໍາລັງຮັກສາຄວາມປອດໄພລັດຖະບານຍັງໄດ້ເພີ່ມທະວີການໂຈມຕີບັ້ນທີ ສອງຂຶ້ນ ໃນວັນອັງຄານວານນີ້ ທີ່ແຂວງ Idlib ໃນພາກຕາເວັນຕົກສຽງເໜືອຂອງປະ ເທດນັ້ນ